Budućnost kakvu nismo zamišljali

Upravo se na našem planetu ostvaruje budućnost koju nismo ni u najgorim snovima zamišljali, a zove se COVID-19 ili korona virus. Počelo je sve u Kini u gradu Wuhanu, samom središtu zemlje.

Neki govore da je taj virus prešao sa životinje na čovjeka, a neki da su ga pustili kako bi smanjili broj ljudi na svijetu. Sada se situacija polako smiruje kod nas, ali je i dalje loše i nesigurno u nekim drugim državama. Svaki dan se brojke zaraženih povećavaju, a lijeka još uvijek nema. Neki kažu da je lijek pronađen, ali ga još ne daju jer žele smanjiti broj ljudi na svijetu, a neki tvrde da se još uvijek traži i da bi do 2021. mogao biti pronađen. Mislim da je važno ono što kažu stručnjaci jer se oni najviše trude i bore da virus nestane. Najgore je što se ne možemo družiti s prijateljima i rodbinom, slaviti rođendane, krštenja, pričesti, firme, vjenčanja i sve ostalo što bismo radili da nije ovakva situacija. Meni je žao što se ne mogu naći s prijateljima, otići na Hvar kod svoje rodbine i slaviti sedamnaesti rođendan.

Nadam se da cijela ova situacija nije namjerno izazvana kako bi se razboljelo i umrlo što više ljudi, a isto tako bih volio da pronađeno cjepivo ne bude preskupo i da bude dostupno i nama običnim ljudima. Želio bih da ovo što prije prođe, da se vrate stare navike i da što manje ljudi umre od ovoga virusa. Kad sve prođe, bit će vrlo teško vratiti se na noge, obnoviti socijalni i gospodarski život. Pandemija korona virusa je učinila da naša Zemlja bude čistija, ljudi su uredniji i drže se higijene. Osim toga, možda će ubuduće ljudi biti pažljiviji jedni prema drugima.

Dominik Dužević, 2. L